شەفەق نیوز/ هەردوگ نویسینگەی سیاسی پارتی و یەکێتی، ئمڕوو چوارشەممە، گردەوبوینیگ لە شار هەولێر پایتەخت، وە چەودیریکردن نێچیروان بارزانی سەرۆک هەرێم کوردستان ئەنجام دان.
دڵشاد شەهاب راوێژکار سەرۆک هەرێم ئەرا ئاژانس شەفەق نیوز وت: گردەوبوینەگە دویای ئەو سەردانە هات ک سەرۆک نێچیروان بارزانی ئەرا سلێمانی ئەنجامی دا، و لە چوارچێوەی ئەو تەقەلایە ئەرا نزیکەوکردن ناوبەین لایەن وهیزەیل سیاسی لە هەرێم کوردستان.
رووژ یەکشەممەی گوزەشتە، نێچیروان بارزانی سەرۆک هەرێم کوردستان، لە مەوقەی سەردانی ئەرا سلێمانی راگەیان رەسیمنە زەمینەیگ ئەرا چارەکردن بەسیان سیاسی لە هەرێم کوردستان وگشت عراق، و سەرکەفتن لە وسانن جەنگ راگەیانن ناوبەین پارتی و یەکێتی راگەیان.
